Сакура японская не зацвіла сёлета з-за халоднай вясны. А калі б зацвіла... Японцы пачынаючы з красавіка кідаюць усё і едуць у скверы, паркі, сады, каб любавацца непаўторным відовішчам. А мы праходзім далей, каб бліжэй пазнаёміцца з лавандай вузкалісцевай, якая заспакойвае, гарманізуе, — травой магаў і чараўнікоў паводле заходнееўрапейскай традыцыі. Шматкіламетровыя палі гэтай культуры можна ўбачыць у Правансе, бо Францыя займае першае месца па вырабе лавандавай сыравіны.